# name
Dictamen Jurídic del Màster d'Advocacia. Dret Penal: Delictes contra el patrimoni. Cas 141 – B

# metadata.dc.description[].value
Treballs Finals del Màster d'Advocacia, Facultat de Dret, Universitat de Barcelona, Curs: 2021-2022, Tutor: Bages Santacana, Joaquim

# metadata.dc.description.abstract[].value
Resulta necessari, primerament, exposar els fets a partir dels quals s’elaborarà el present Dictamen Jurídic. El dia 12/05/2016, les entitats FUTBOL CLUB BARCELONA (en endavant FCB) i DICEN PRESS, S.L. (en endavant DICEN), van atorgar un contracte en virtut del qual la primera s’obligava a pagar un total de 30.000€ a la segona a canvi de que aquesta, en les temporades 2015-2016 i 2016-2017, pogués inserir determinada publicitat i informació del club en el periòdic denominat “Decimos...”. El FCB va procedir a l’abonament de les quantitats pactades però DICEN va incomplir la seva part del contracte. El periòdic “Decimos...” va deixar d’editar-se el dia 1/03/2016. La mercantil DICEN no va reemborsar en cap moment al FCB els diners percebuts. Mitjançant interlocutòria de 21/11/2017 es va decretar judicialment la insolvència en la que es trobava DICEN.
El dia 3/06/2017, les entitats FCB i CRACK 10, S.L (en endavant CRACK 10), van atorgar un contracte en virtut del qual la segona es comprometia a pagar a la primera la suma de 385.150 euros a canvi de poder utilitzar, amb fins comercials, determinats espais preferents de les instal·lacions del club. El FCB mai va rebre cap pagament de CRACK 10. Per la seva part, CRACK 10 va interposar demanda civil contra el FCB al·legant que no havia satisfet els imports pactats per existir incompliment per part de FCB al haver cedit l’ús d’uns espais de categoria inferior a la convinguda. El 16/06/2020, es dicta interlocutòria d’admissió de la querella presentada pel FCB contra DICEN i CRACK 10 i contra els administradors de les mateixes.
Entre les societats DICEN i CRACK existiria una estreta vinculació, com demostraria el fet de que el Sr. Alberto Madaula intervingués en la perfecció del contracte d’ambdues mercantils.

# metadata.dc.title[].value
Dictamen Jurídic del Màster d'Advocacia. Dret Penal: Delictes contra el patrimoni. Cas 141 – B